***Ο Τριγωνοψαρούλης***

***Σκηνή 1***

***(Συστήνονται τα ψαράκια)***

* ***(Δ) Γλώσσα (1): Ζούμε στα βάθη της θάλασσας, κάτω από την επιφάνεια των αγριεμένων κυμάτων.***
* ***(Δ) Μπαρμπούνι (1): Εκεί όλα παραμένουν ίδια για αιώνες τίποτα δεν αλλάζει!***
* ***(Δ) Ξιφίας (1): Τα ψάρια αφήνουν τα αυγά τους στα ίδια σημεία και τα μικρά ψαράκια, μόλις βγούν από το αυγό, ξέρουν ότι πρέπει να τρέξουν στο σχολείο της κυρα-Σουπιάς.***
* ***(Δ) Κουτσομούρα (1):Στο σχολείο μαθαίνουμε να σχεδιάζουμε στο βυθό, να διαβάζουμε τα μυστικά των βράχων, μα κυρίως να φυλαγόμαστε από τα δίχτυα και τα αγκίστρια του ψαρά!***
* ***(Δ) Γλώσσα (2): Κι αυτό το καλοκαίρι όλα έγιναν όπως πάντα. Οι μαμάδες μας άφησαν τα αυγά τους και λίγες μέρες μετά βγήκαμε εμείς τα μικρά.***
* ***(Δ) Μπαρμπούνι (2): Στην αρχή όλα μοιάζαμε, μικρά και διάφανα ήμασταν. Όσο περνούσαν οι μέρες όμως, αρχίσαμε να θυμίζουμε τους γονείς μας.***
* ***(Δ) Γλώσσα (2): Τα μικρά γλωσσάκια μοιάζουμε με τις μεγάλες γλώσσες.***
* ***(Δ) Μπαρμπούνι (2): Τα μπαρμπουνάκια με τα κοκκινωπά μπαρμπούνια***
* ***(Δ) Ξιφίας (2): Τα ξιφιάκια μοιάζουμε με τους ξιφίες***
* ***(Δ) Κουτσομούρα (2):Κι εμείς οι κουτσομουρίτσες είμαστε φτυστές οι μαμάδες μας, οι κουτσομούρες.***

***(Μπαίνει ο Τριγωνοψαρούλης)***

* ***(Δ) Γλώσσα (1): Κοίταξε αυτό το ψαράκι πώς ξεχωρίζει! Είναι παράξενο και αστείο!***
* ***(Δ) Κουτσομούρα (1): Δε μοιάζει με κανένα από τα γνωστά είδη ψαριών.***
* ***(Δ) Μπαρμπούνι (1): Είναι κοντό και πλατύ σαν φρεγγαρόψαρο***
* ***(Δ) Ξιφίας (2): Με μύτη σουβλερή σαν του ξιφία***
* ***(Δ) Κουτσομούρα (2): Και πλακουτσωτή σαν της κουτσομούρας***
* ***(Δ) Τσιπούρα (1): Έχει ματάκια λαμπερά σαν της τσιπούρας και στόμα λοξό σαν του καρχαρία. Η ουρά του είναι ένα μικρό τρίγωνο. Μοιάζει με το τριγωνάκι που λέμε τα κάλαντα!***

***(Τα άλλα ψάρια, που στη διαδρομή αναγνώριζαν τα αδερφάκια τους και σχημάτιζαν παρέες, του έλεγαν γελώντας)***

* ***Ξιφίας****: Παράξενο που είναι!! Από ποια οικογένεια κατάγεται;*
* ***(Δ) Μπαρμπούνι (1): Είδατε, δε ξέρει τι να απαντήσει. Δεν υπάρχει κανένα ψαράκι που να του μοιάζει.***
* ***(Δ) Γλώσσα (1): Η κυρα-Σουπιά περιμένει τους νέους μαθητές της, κάθε χρόνο στην είσοδο του μεγάλου βράχου και τους υποδέχεται καλοσυνάτη. ώρα να φύγουμε έρχονται οι μαθητές.***
* ***Κυρα-Σουπιά:*** *Καλώς ήρθατε, μπαρμπουνάκια μου, καλώς ήρθατε, γλωσσίτσες, καλώς τις τσιπουρίτσες. Καλώς ήρθες… καλώς ήρθες…*
* *(Αναρωτιέται) «Τι είναι τούτο;»*
* ***Κυρα-Σουπιά:*** *Καλώς ήρθες… καλώς ήρθες …Τριγωνοψαρούλη!!*
* ***(όλοι μαζί)*** *Καλώς τον Τριγωνοψαρούλη… καλώς τον Τριγωνοψαρούλη*
* ***(Δ) Γλώσσα (2): Τις πρώτες μέρες η δασκάλα η κυρα-Σουπιά είναι πάντα πολύ καλή. Δε μαλώνει καθόλου, όποια σκανταλιά κι αν κάνουν τα ψαράκια***
* ***(Δ) Μπαρμπούνι (2): Μόνο οι επιστάτες του σχολείου, τα καλαμαράκια, δίνουν καμιά με τα πλοκάμια πού και πού.***
* ***Κυρά-Σουπιά:*** *Ψαράκια μου, όλα πρέπει να μάθετε να σχεδιάζετε στο βυθό.*
* ***Κυρά-Σουπιά:*** *Τσιπουρίτσα μου, σχεδίασε ένα τετράγωνο. Μπράβο!! Μπαρμπουνάκι μου σχεδίασε έναν κύκλο. Μπράβο και σε σένα! Τριγωνοψαρούλη, σχεδίασε ένα τετράγωνο. Τετράγωνο είπα, όχι τρίγωνο! Σχεδίασε τουλάχιστον έναν κύκλο. Κύκλο σου είπα, όχι τρίγωνο!!*

***Σκηνή 2***

***(Τα άλλα ψαράκια, που μάθαιναν γρήγορα τον κορόιδευαν)***

* ***Ξιφίας****: Τριγωνοψαρούλη, είσαι ο τελευταίος μαθητής! Μόνο τριγωνάκια ξέρεις να σχεδιάζεις!*
* ***Γλώσσα****: Είσαι τεμπέλης!*
* ***Κυρα-Σουπιά:****Δεν προσπαθείς, είσαι αφηρημένος και απρόσεχτος!!*
* ***Τριγωνοψαρούλης:*** *Μα προσπαθώ, προσπαθώ και μάλιστα πολύ! Και προσέχω και θέλω να σχεδιάσω σωστά, αλλά… δε μπορώ! Είμαι τόσο δυστυχισμένος!!*
* ***Κυρα-Σουπιά:*** *Έτσι θα σχεδιάζεις τον κύκλο. Μα πότε επιτέλους θα μάθεις;*
* ***Κυρα-Σουπιά:*** *Σήμερα ψαράκια μου θα μάθουμε να σχεδιάζουμε τριγωνα!*
* ***Τριγωνοψαρούλης:*** *Γιούπιιιι τώρα θα πάρω άριστα, θα μου πουν «Μπράβο!!!!»*
* ***Τσιπούρα****: Αυτό έλειπε να μην κάνεις σωστά τα τρίγωνα! Τι Τριγωνοψαρούλης θα ήσουν;*

***Διάλειμμα***

***(Ανεβαίνουν στη σκηνή γλώσσα, τσιπούρα, ξιφίας)***

* ***Τριγωνοψαρούλης:*** *Να παίξω μαζί σας;*
* ***(Δ) Γλώσσα (3): Δε σε θέλουμε παρέα, θέλουμε να παίζουμε με τους καλούς μαθητές, το λυθρίνι, το λαβράκι και το σαφρίδι.***

***(ο Τριγωνοψαρούλης πηγαίνει στο βραχάκι)***

* ***(Δ) Τσιπούρα (2): Κοιτάξτε τον Τριγωνοψαρούλη που τρώει μόνος του το πλαγκτόν του!!***
* ***(Δ) Ξιφίας (3): Όλο τριγωνάκια σχεδιάζει***

***Ο ύμνος του Τριγωνοψαρούλη***

***Εδώ κάτω στο βραχάκι   
ξεκουράστηκες λιγάκι.***

***Ένα φίλο εγώ δεν έχω  
μόνος όλη μέρα τρέχω***

***Αχ και να ακούγατε τι έχω να πω  
από την ψυχή μου σαν τραγουδώ.***

***Δεν είμαι χαζούλης, δεν είμαι κουτός.  
Ο Τριγωνοψαρούλης, ο διαφορετικός.***

***Στους βαθμούς δεν έχω δέκα  
τα γραπτά σου όλα φέρ’ τα.***

***Δε με θέλουν στο παιχνίδι  
δεν με παίζει ούτε μύδι!***

***Βγαίνει ο ψαράς και απλώνει το δίχτυ***

***Σκηνή 3***

* ***(Δ) Κουτσομούρα (3): Ευτυχώς, στην κοινωνία των ψαριών το σχολείο διαρκεί μόνο έναν μήνα!***
* ***(Δ) Τσιπούρα (3): Τι γρήγορα που κυλάει ο καιρός! Σε λίγο τα μαθήματα τελειώνουν.***
* ***(Δ) Ξιφίας (3): Τα τελευταία μαθήματα είναι τα πιο σημαντικά. Η κυρα-Σουπιά μαθαίνει στα ψαράκια πώς να φυλάγονται από τα δίχτυα και τα αγκίστρια του ψαρά.***
* ***(Δ) Γλώσσα (4): Μαζί τους βγαίνει την πρώτη βόλτα μακριά από τα ασφαλή νερά του σχολείου.***
* ***(Δ) Μπαρμπούνι (4): Περίεργη αναταραχή επικρατεί αυτές της μέρες στο σχολείο. Διάφορα ψάρια επισκέπτονται την κυρα-Σουπιά και συζητούν με ανήσυχο ύφος μαζί της. Ακόμα και το τεράστιο χταπόδι ήρθε.***
* ***(Δ) Κουτσομούρα (4): Τα ψαράκια όμως δε νοιάζονται! Παίζουν και πειράζουν τις περαστικές γαριδούλες! Τι κάνει όμως ο Τριγωνοψαρούλης στην άκρη του βράχου;***
* ***(Δ) Ξιφίας (4): Γιατί, ενώ έχουν μεγαλώσει, δεν έχουν βγεί ακόμα την πρώτη τους βόλτα; Τι να συμβαίνει άραγε;***
* ***Κυρά-Σουπιά (2):*** *Αυτό ψαράκια μου είναι το δίχτυ, αυτό το αγκίστρι, αυτή η καθετή, αυτή η πετονιά κι αυτό το παραγάδι. Φοβερά και τρομερά όπλα.*
* ***(Δ) Τσιπούρα (4): Μα γιατί αργεί τόσο η βόλτα τους;***

***(Ο Τριγωνοψαρούλης πλησιάζει τα καλαμαράκια που συζητάνε σε μια άκρη και κρυφακούει.)***

***(Δ) Τσιπούρα (4): Πού πάει μεσημεριάτικα ο Τριγωνοψαρούλης; Βόλτα; Πρέπει να προσέχει να μη τον δουν οι επιστάτες, τα καλαμαράκια, μπορεί να τον χτυπήσουν με τα πλοκάμια τους!***

* ***Καλαμαράκι1:*** *Ο ψαράς έχει φτιάξει ένα καινούριο είδος διχτυού και το έχει απλώσει γύρω από το σχολείο.*
* ***Καλαμαράκι2:*** *Και πώς είναι αυτό το δίχτυ;*
* ***Καλαμαράκι3:*** *Είναι τόσο ψιλό, που πιάνει ακόμα και τα πιο μικρά ψαράκια!*
* ***Καλαμαράκι4:*** *Κινδυνεύουν λοιπόν οι μαθητές και, μαζί τους, όλη η κοινωνία των ψαριών!*
* ***Καλαμαράκι5:*** *Το σχολείο ίσως να μη ξαναλειτουργήσει ποτέ, και τα ψαράκια, μόλις βγαίνουν από το αυγό τους, θα τριγυρνούν ώσπου να πιαστούν στα δίχτυα του ψαρά και να καταλήξουν στο τηγάνι και στην ψησταριά.*

***Ψαράκια, ψαράκια οργανωθείτε  
ψαράκια, ψαράκια μη το δεχτείτε  
όλα μαζί αγωνιστείτε  
και με μια φωνή να πείτε (2)***

***Πριν να πιαστούμε   
στα δίχτυα του ψαρά…***

***Πριν καταλήξουμε  
στην ψησταριά…***

***Πριν γίνουμε όλα  
σούπα κακαβιά…***

***..ας κάνουμε κάτι  
βρε παιδιά!! (2)***

***Ψαράκια, ψαράκια αντισταθείτε  
ψαράκια, ψαράκια ξεσηκωθείτε  
όλα ενωμένα αγωνιστείτε  
και με μια φωνή να πείτε (2)***

***Μην καταλήξουμε   
στην ψαραγορά!***

***Μην μπούμε  
στα καφάσια του ψαρά!***

***Μην γίνουμε  
βραστά ή τηγανητά!***

***Ας κάνουμε κάτι,  
βρε παιδιά! (2)***

* ***Γλώσσα:*** *Ουφ πια! Πες και κανένα χαρούμενο τραγουδάκι, έστω κάτι για τριγωνάκια. Άσε όμως τον ψαρά. Τι μας απασχολεί εμάς; Εδώ δεν κινδυνεύουμε!*
* ***(Δ) Κουτσομούρα (3): Αφήστε τον στο βράχο του να κάνει τους υπολογισμούς και τα σχέδιά του. Όλο τριγωνάκια φτιάχνει…, τα σβήνει, τα μετρά και σιγοψιθυρίζει μοναχός του.***
* ***(Δ) Τσιπούρα (3): Όσα ψαροσυμβούλια και αν έχουν γίνει λύση δεν βρέθηκε πως θα φυγαδευτούν τα ψαράκια.***
* ***(Δ) Γλώσσα (4): Η Κυρα-Σουπιά μήπως σκέφτηκε καμιά λύση για να γλιτώσουν τα ψαράκια από το δίχτυ του ψαρά;***
* ***Κυρα-Σουπιά (2):*** *Τίποτα ακόμα, θα πεθάνω από το φόβο μου! Πώς θα βγάλω τα μικρά στην πρώτη τους βόλτα;*
* ***Γλώσσα****: Ποιος θα πει στην κυρία να μας πάει βόλτα;*
* ***Ξιφίας****: Να στείλουμε τον Τριγωνοψαρούλη!*
* ***Μπαρμπούνι****: Γιατί δε μας βγάζεις βόλτα;*
* ***Γλώσσα****: Εμπρός εμείς θα πάμε τη βόλτα μας έστω και χωρίς την κυρία μας.*
* ***Τριγωνοψαρούλης:*** *Γυρίστε πίσω, δεν πρέπει να φύγετε!*
* ***Γλώσσα****: Ο τεμπέλης! Ως και βόλτα βαριέται να έρθει!*
* ***(Δ) Τσιπούρα (4): Κοιτάξτε πόση δύναμη έβαλε ο Τριγωνοψαρούλης, πόσο γρήγορα κουνάει την τριγωνοουρά του; Είναι σβέλτος σα σαΐτα!***
* ***Τριγωνοψαρούλης:*** *Αυτό είναι το νέο δίχτυ του ψαρά, που πιάνει και τα πιο μικρά ψαράκια! Το έχει απλώσει γύρω από το σχολείο! Θα πιαστείτε! Ούτε μαρίδα δε θα γλιτώσει!*
* ***Γλώσσα:*** *Ήρωά μου, μας έσωσες!*
* ***(Δ) Γλώσσα (4): Δεν τον έχουμε ξαναδεί να τρέχει τόσο γρήγορα!***
* ***(Δ) Μπαρμπούνι (4): Και πόσο δυνατή φωνή έχει!***
* ***(Δ) Ξιφίας (4): Πράγματι, αυτό το πλέγμα μπροστά μας μοιάζει με το δίχτυ που έλεγε στο μάθημα η κυρα-Σουπιά, μα από τη λαχτάρα τους για βόλτα δεν το είχαν προσέξει. Πίσω να κρυφτείτε στους βράχους!***
* ***(Δ) Κουτσομούρα (4): Κανένα ψαράκι δεν έχει διάθεση για παιχνίδι! Ο ψαράς με τα δίχτυα του έχει κλείσει και τις τελευταίες διόδους που είχαμε ανακαλύψει για να κυκλοφορούμε!***
* ***Κυρα-Σουπιά:*** *Τρέξτε να φωνάξετε τον γερο-Αστακό, τον σοφό του βυθού.*

***(Φεύγουν απ’ τη σκηνή και μένουν μόνο τα καλαμαράκια)***

***Σκηνή 4***

***(έρχεται ο Αστακός, η Σουπιά, ο Τριγωνοψαρούλης, Γλώσσα (3 & 4), Σφυρίδα, Μπαρμπούνι (3))***

* ***Κυρα-Σουπιά:*** *Πού να σας τα λέω! Ο Τριγωνοψαρούλης έσωσε από βέβαιο θάνατο τα ψαράκια!*
* ***Αστακός:*** *Τι ψάρι είναι αυτό;*
* ***Κυρα-Σουπιά:*** *Κανείς δεν ξέρει, είναι χαζούλης και τεμπέλης.*
* ***Καλαμαράκι:*** *Κανένας δεν το θέλει για συγγενή*
* ***Κυρα-Σουπιά:*** *Το πρόβλημα τώρα δεν είναι η τεμπελιά του Τριγωνοψαρούλη, αλλά το πώς θα καταστρέψουμε τα δίχτυα του ψαρά! Τι σουπιά θα είμαι αν δε βρω τη λύση;! Λοιπόν, θα χύσω όσο μελάνι μπορώ, μήπως και φοβίσω τα … δίχτυα.*
* ***Γερο-Αστακός:*** *Μα τι λες; Φοβούνται τα δίχτυα; Εδώ δεν περνούν οι πονηριές, χρειαζόμαστε μια σοφή λύση.*
* ***Κυρα-Σουπιά:*** *Εγώ αυτό μπορώ να κάνω. Εσύ έχεις τη λύση;*
* ***Γερο-Αστακός:*** *Τη σκέφτομαι. Τι νομίζεις, έτσι εύκολα έρχονται οι σοφές λύσεις;*
* *(****Δ) Γλώσσα (3):*** *Αυτά συζητούσαν, μα λύση δεν έβρισκαν όση σοφία κι αν έχουν. Μα τι κάνει ο Τριγωνοψαρούλης στο βραχάκι του; Τι σχεδιάζει, τι υπολογίζει;*
* ***Τριγωνοψαρούλης:*** *Έχω τη λύση! Θα σωθούμε! Θα πάω τα σχέδιά μου στο συμβούλιο.*
* ***Γερο-Αστακός:*** *Ο Τριγωνοψαρούλης δεν είναι;*
* ***Καλαμαράκια:*** *Φύγε, φύγε μακριά!!*
* ***Γερο-Αστακός:*** *Αφήστε τον να πλησιάσει.*
* ***Τριγωνοψαρούλης:*** *Η λύση είναι απλή. Έχω κάνει όλους τους υπολογισμούς. Αν παραταχθούμε όπως τα έχω σχεδιάσει, το ένα ψαράκι κολλητά στο άλλο, θα μπορέσουμε να σκίσουμε τα δίχτυα του ψαρά. Εδώ είναι τα σχέδια. Εγώ θα είμαι μπροστά, πίσω μου τρία ξιφιάκια και μετά πέντε μπακαλιάροι. Πιο πίσω θα έρχονται τα υπόλοιπα ψαράκια, έτσι ώστε να σχηματίζουμε ένα τρίγωνο σουβλερό, που θα σκίζει ό,τι βρει μπροστά του.*
* ***Γερο-Αστακός:*** *Είσαι πανέξυπνος!! Ε, κυρα-Σουπιά αυτός είναι ο τεμπέλης κι ο χαζός;*
* ***Κυρα-Σουπιά****: Πού να ήξερα τι σχεδίαζε!*
* ***Καλαμαράκια:*** *Εμπρός, όλα τα ψαράκια εδώ! Να παραταχθούν όπως θέλει ο Τριγωνοψαρούλης.*
* ***Σφυρίδα:*** *Μα τι συμβαίνει;!! Ο Τριγωνοψαρούλης συμβουλεύει το γερο-Αστακό και μας καλεί!! Αυτός θα μας βάλει στη σειρά;!!!*
* ***Γερο-Αστακός:*** *Πάψε, άμυαλη!! Όταν εσείς παίζατε, αυτός σκεφτόταν τη λύση.*
* ***Τριγωνοψαρούλης:*** *Αν κάποιος πιαστεί, θα πρέπει όλα τα άλλα να τον βοηθήσουμε. Έτσι, και θα σκίσουμε τα δίχτυα και ο ψαράς δε θα πιάσει ούτε ένα ψάρι*
* ***Κυρα-Σουπιά****: Μπροστά θα μπω εγώ!*
* ***Τριγωνοψαρούλης:*** *Όχι, επικεφαλής θα είμαι εγώ. Εσύ, δασκάλα, να είσαι πίσω για να βλέπεις αν όλα θα πάνε καλά.*

***(Η κυρα-Σουπιά απ’ τη συγκίνησή και την αγωνία της δε μπορούσε να κρατήσει τα μελανένια δάκρυά της)***

* ***Κυρα-Σουπιά****: Αχ, πόσο συγκινημένη είμαι! Ψαράκια μου, η αποστολή είναι δύσκολη, μα πρέπει να τα καταφέρετε. Τότε μόνο θα σώσετε την κοινωνία του βυθού.*
* ***Γλώσσα (4)***: *Κι αυτή τη σωτηρία θα τη χρωστάμε όλοι μας σε κάποιον που κοροϊδεύαμε και κατηγορούσαμε για τεμπέλη!*
* ***Μπαρμπούνι (3):*** *Συγνώμη, Τριγωνοψαρούλη!*
* ***Όλοι:*** *Συγχώρεσέ μας, Τριγωνοψαρούλη!!!*
* ***Τριγωνοψαρούλης:*** *Ας μη συζητάμε πια τα παλιά, παραταχθείτε!!* ***(Ανεβαίνουν στη σκηνή και οι υπόλοιποι ηθοποιοί)*** *Ας ξεκινήσουμε τραγουδώντας!*

***Ψαράκια, ψαράκια οργανωθείτε  
ψαράκια, ψαράκια μη το δεχτείτε  
όλα μαζί αγωνιστείτε  
και με μια φωνή να πείτε (2)***

***……………………………………………………***

* ***Τριγωνοψαρούληδες: Ζήτω το δίχτυ σκίστηκε!!!!!***

***ΦΙΛΟΙ ΓΙΑ ΠΑΝΤΑ***

***Είσαστε τύποι σκοτεινοί,  
πονηροί και μουλωχτοί  
μα όποτε κι αν χρειαστεί  
είσαστε φίλοι αληθινοί.(2)***

***Φίλοι για πάντα, φίλοι για πάντα  
και σε φουρτούνα και σε μπουνάτσα.  
Φίλοι για όλους, για τον καθένα  
φίλοι για σένα, μα και για μένα.***